kardosdrur/scandi-wiki huggingface dataset:
BeWelcome

BeWelcome er en gæstgivertjeneste (eng. hospitality exchange) på Internet. Brugerne af tjenesten kan tilbyde ubetalt gæstfrihed, normalt i form af en eller flere overnatninger, eller omvendt søge efter overnatningsmulighed hos en af de andre brugere. BeWelcome blev startet i 2007 og havde i begyndelsen af 2013 ca. 35.000 registrerede brugere. Et af tjenestens særkender i forhold til andre gæstgivertjenester er, at den drives af en almennyttig organisation og er baseret på fri software.

Funktioner 

Det er muligt at finde gæstgivere uden at være anmeldt som bruger. Til dette formål kan man bruge en søgefunktion med interaktivt landkort. Ved søgningen er der mulighed for at angive kriterier for bl.a. alder, sprogkundskab og stikord. Hver bruger har en profil (se screenshot til højre) på BeWelcome hvor der typisk er et brugerfoto, personlige oplysninger og praktiske oplysninger om hvad brugere kan (eller ikke kan) tilbyde overnattende gæster.

Organisation 
BeWelcome drives af den almennyttige forening BeVolunteer, der har sæde i Rennes, Frankrig. Foreningen koordinerer den frivilligt arbejdende community, der ikke kun består af foreningsmedlemmer. Det er fastsat i vedtægterne, af community'ens arbejde skal forblive anvendt til ikkekommercielle formål.

Softwaren bag projektet (BW-rox) er fri software under GNU GPL-licens og open source.

Historie 
Tjenesten blev startet i 2007 af community-medlemmer af en anden gæstgivertjeneste (Hospitality Club). Ifølge deres egen fremstilling var grunden, at de ikke var tilfredse med magtstrukturen hos Hospitality Club, som var koncentreret om grundlæggeren Veit Kühne. De grundlagde derfor BeVolunteer med formålet at skabe et demokratisk, transparent og ikkekommercielt organisatorisk grundlag for opbygningen af BeWelcome.

Se også 
 Couchsurfing
 Hospitality Club
 Deleøkonomi

Eksterne henvisninger 
 http://www.bewelcome.org 
 http://www.bevolunteer.org

Kilder 

Sociale netværkstjenester
Deleøkonomi
Den nationale bevægelse for Azawads løsrivelse

Den nationale bevægelse for Azawads løsrivelse (, , ) er en politisk og militant organistion med base i det nordlige Mali, også kaldet Azawad.

Organisationen består af folket Tuareg, og nogle af dem menes at have kæmpet i den libyske borgerkrig, men returnerede til Mali efterfølgende. Den blev dannet i oktober 2011, og har erklæret at andre folkeslag fra Sahara er repræsenteret i organisationen.

Den malisiske regering hævder at organisationen har forbindelser til Al-Qaeda i det Islamistiske Maghreb (AQIM).

MNLA benægter påstanden.

Fra den 1. april 2012 overtog MNLA, i samarbejde med Ansar Dine, kontrollen med det nordlige Mali, inklusiv de tre største byer Kidal, Gao og Timbuktu. Spændingen mellem de to gruppers politiske dagsorden, førte til at MNLA mistede kontrollen over det nordlige Mali ved slaget i Gao.

Fodnoter 

Azawad
Lawrence Pentland

Lawrence Henry Pentland (født 6. april 1879, død 2. november 1923) var en canadisk fodbold- og lacrossespiller, som deltog i OL 1904 i St. Louis.

Pentland spillede oprindeligt fodbold, men skiftede til lacrosse. Han spillede først for Winnipeg Victorias i 1902, men skiftede året efter til Shamrock Lacrosse Team.

Pentland blev olympisk mester i lacrosse i 1904 i St. Louis. Han var med på Shamrock Lacrosse Team, som vandt konkurrencen. Fire hold var meldt til turneringen, to canadiske og to amerikanske, men det amerikanske hold fra Brooklyn Crescents blev udelukket, da de havde betalte spillere på holdet. Shamrock-holdet gik direkte i finalen, hvor de mødte det amerikanske hold fra St. Louis Amateur Athletic Association. Shamrock vandt kampen klart med 8-2.

I sit civile liv var Pentland advokat.

Referencer

Eksterne henvisninger 
 

Lacrossespillere fra Canada
Fodboldspillere fra Canada
Deltagere for Canada ved sommer-OL 1904
Medaljevindere ved sommer-OL 1904
Olympiske mestre fra Canada
Sandy Cowan

Alexander "Sandy" Cowan (født 5. februar 1879, død 8. januar 1915) var en canadisk lacrossespiller, som deltog OL 1904 i St. Louis.

Cowan spillede egentlig lacrosse i sin hjemprovins, British Columbia, men da Shamrock Lacrosse Team fra Winnipeg skulle deltage ved OL 1904, kom han med her som gæstedeltager. Fire hold var meldt til turneringen ved OL, to canadiske og to amerikanske, men det amerikanske hold fra Brooklyn Crescents blev udelukket, da de havde betalte spillere på holdet. Shamrock-holdet gik direkte i finalen, hvor de mødte det amerikanske hold fra St. Louis Amateur Athletic Association. Shamrock vandt kampen klart med 8-2.

Efter sin aktive karriere, som han afsluttede i 1911, blev han dommer i sin sport.

Referencer

Eksterne henvisninger 
 http://www.sports-reference.com/olympics/athletes/co/sandy-cowan-1.html 

Lacrossespillere fra Canada
Deltagere for Canada ved sommer-OL 1904
Medaljevindere ved sommer-OL 1904
Olympiske mestre fra Canada
Jack Flett

John "Jack" Flett (født 19. november 1871, død 13. december 1932) var en canadisk lacrossespiller, som deltog OL 1904 i St. Louis.

Flett blev regnet for den bedste lacrossespiller i Winnipeg i begyndelsen af 1900-tallet. Da Shamrock Lacrosse Team fra Winnipeg skulle deltage ved OL 1904, kom han med her, skønt han ikke spillede i klubben. Fire hold var meldt til turneringen ved OL, to canadiske og to amerikanske, men det amerikanske hold fra Brooklyn Crescents blev udelukket, da de havde betalte spillere på holdet. Shamrock-holdet gik direkte i finalen, hvor de mødte det amerikanske hold fra St. Louis Amateur Athletic Association. Shamrock vandt kampen klart med 8-2.

Efter afslutningen af sin aktive karriere flyttede han til British Columbia og gik ind politik. Han sad således i provinsregeringen i mere end to årtier, og han sad også i provinsens filmcensurråd. Han havde to brødre, Rod og Magnus, der begge spillede ishockey på eliteniveau.

Referencer

Eksterne henvisninger 
 http://www.sports-reference.com/olympics/athletes/fl/jack-flett-1.html 

Lacrossespillere fra Canada
Deltagere for Canada ved sommer-OL 1904
Medaljevindere ved sommer-OL 1904
Olympiske mestre fra Canada
Stenten Mølle

Stenten Mølle (tysk: Stenten-Mühle) er en gammel vandmølle i Okslev (ty. Owschlag) syd for Slesvig by.

Dele af de nuværende møllebygninger i bindingsværk er fra 1699. Vandmøllen er bygningsfredet. I dag er der indrettet fire ferielejligheder i møllen.

Under Treårskrigen fandt der i 1850 en mindre fægtning sted ved møllen, idet danske tropper på rekognoscering stødte sammen med fjendtlige styrker.

Kilder 
 Om møllen
 Beskrivelse hos Deutsche Gesellschaft für Mühlenkunde und Mühlenerhaltung (DGM) e.V.

Sydslesvig
Vandmøller
Treårskrigen
Theodor Wørishøffer

Carl Julius Friederich Theodor (von) Wørishøffer (22. juli 1835 i København – 4. marts 1924) var en dansk officer, far til T.J. Wørishøffer.

Han var søn af generalløjtnant Philipp Wörishöffer og hustru født Kobrock, blev kadet 1848, sekondløjtnant 1853, deltog i Dybbøls forsvar og kampene på Als 1864, blev premierløjtnant 1867, kaptajn 1874, oberstløjtnant 1885 og fik afsked 1895 som karakteriseret oberst. Wørishøffer var kammerjunker, Kommandør af 2. grad af Dannebrogordenen og Dannebrogsmand.

Han var desuden medlem af Viborg Byråd 1888-95 og formand for De danske Vaabenbrødres kontrolkomité fra 1900.

Han var gift med Jutta Jensen (1. oktober 18?? i København - 1910).

Kilder 

 

Kommandører af Dannebrog
Medlemmer af Viborg Byråd
Officerer fra Danmark
Personer i den 2. Slesvigske Krig fra Danmark
Danskere i 1800-tallet
Danskere i 1900-tallet
Personer fra København
T.J. Wørishøffer

Torben Johan Wørishøffer (11. juni 1870 i København – 12. maj 1953) var en dansk officer.

Han var søn af oberst Theodor Wørishøffer og hustru født Jensen, blev sekondløjtnant 1891, premierløjtnant 1893, i Generalstaben 1905-09, blev kaptajn 1909, forsat til Generalstaben 1911, chef for Krigsministeriets Mobiliseringskontor 1911-21, oberstløjtnant 1919, kommandør for 17. bataljon 1921, stillet til rådighed for 4. regiment 1924, chef for 8. regiment 1925, blev oberst 1927 og fik afsked 1932. Wørishøffer var kammerjunker, Kommandør af 2. grad af Dannebrogordenen og Dannebrogsmand. Han bar også udenlandske ordener.

Wørishøffer var formand for Roskilde-Køge og Om­egns Dansk Røde Kors Afdeling 1926-32, ærespræsident for Foreningen 8. Regiment, medlem af bestyrelsen for Nyborg Pakhusforretning og for Ejendomsakts. Bremergaarden.

Han blev gift 20. oktober 1899 med Karen Emilie Bøttern (4. august 1879 - ?), datter af konsul V. Bøttern (død 1909) og hustru født Pagh (død 1930).

Kilder 
 Kraks Blå Bog 1949

Eksterne henvisninger 
 

Personer i Kraks Blå Bog (afdøde)
Kommandører af Dannebrog
Officerer fra Danmark
Kontorchefer fra Danmark
Danskere i 1800-tallet
Danskere i 1900-tallet
Personer fra København
Harald Hesse

Harald Hesse (1817-1897) var en dansk mimiker og danser især kendt som Harlekinfremstiller ved Pantomimeteatret et i Tivoli. Sammen med Niels Henrik Volkersen (1820-1893) (Pjerrot), Peter Busholm (1815-1886) (Kassander) skabte han en dansk udgave af den italienske pantomimetradition.

Hesse er forfatter til Pantomimestykket Pjerrot i Dyrehaven som han skrev sammen med Peter Busholm Senior.

Harald Hesses hustru Henriette Wilhelmine Magdalene Wendrich (f. 1817) var søster til Marie Mathilde Wendrich (f. 1819), der var hustru til Tivolis Pjerrot N.H. Volkersen.

Referencer 

Teaterskuespillere fra Danmark
Personer med tilknytning til Tivoli
Danskere i 1800-tallet
Susanne Jorn

Susanne Jorn (født 24. marts 1944 i København) er en dansk digter og oversætter. Hun er datter af maleren Asger Jorn. Hun har udgivet 28 digtsamlinger.

Bibliografi 
 Splinterne. Digte, 1970. Ill. Gail Singer.
 Løsrivelser. Digte, 1972. Ill. Mogens Egil.
 Epigrammer. Digte, 1977. Ill. Ueshima Masaaki.
 Det flydende liv. Digte, 1979. Ill. Carl-Henning Pedersen.
 Fiskeørn. Digte, 1985.
 Sindbilleder. Digte, 1986. Ill. Pierre Alechinsky.
 Maja og Den Gule Mur, DRAMA-TI-MINUTTER. Enakter, 1987.
 Erantis ud af en hvid væg. Litteraturvidenskab, 1987. S. m. Hans Mølbjerg
 Det dansende æsel. Eventyr, 1988. Ill. Yasse Tabuchi.
 Drømmehænder. Digte, 1991. Ill. Asger Jorn.
 Tracks in Sand. Skulpturdigte -og eventyr, skrevet til Sigurjon Olafssons værker m. Kazuko Shiraishi’s japanske overs, 1992. Tosproget: engelsk/japansk.
 Clairvoyant. Digte og eventyr, skrevet til 10 billedkunstneres værker, 1993/94.
 Tosproget: dansk/engelsk.
 To. Digte, 1998. Ill. Nell Bernard.
 Nimbi. Digte, 2001. Tosproget: dansk/engelsk.
 The Cycle of Passion & Others. Kædedigt, 2003. Tosproget: engelsk/japansk.
 S.m. Hajime Kijima.
 Lånte fjer. Musikalsk eventyr, 2004. S.m. Egil Dennerline.
 Kokoro. Digte, 2005. Kalligrafi af Hideko Shinfuku.
 Med et halvt øje. Digte, 2006.
 Eventyrenes Bog. Eventyr, 2008. Illustration af Yoshio Nakajima.
 Andalusiske øjebliksbilleder i november. Digte, 2010. Ill. Steen Møller Rasmussen.
 Dagugleøjne. Udvalgt poesi 1970-2010 Ved Lars Bukdahl. Digte, 2011.
 Ikke nu, men nu. Digte, 2012.
 I den skønneste orden. Digte, 2014.
 Fulgen i skoven. Digte og eventyr, 2014.
 Kraka, Libretto, 2014.
 Sten på sten. Digte, 2015.
 50 miniaturer. Digte, 2020.
 Situationsbilleder fra Coronakrigen. Digte, 2022.

Flere oversættelser fra Kinesisk og Japansk

Eksterne henvisninger 
 Litteratursiden.dk om Susanne Jorn
 Dansk forfatterforening om Susanne Jorn 
 www.susannejorn.dk

Thorvald Berthelsen: "Dansk haiku og modernisme", side 118-122.

Digtere fra Danmark
Personer fra København
Dansksprogede forfattere fra Danmark
Kvindelige forfattere i det 21. århundrede
Vejle Kunstmuseum

Vejle Kunstmuseum er et kunstmuseum i Vejle, der rummer både ældre og moderne kunst .

Samlingerne af maleri og skulptur rummer cirka 1.500 værker. En mindre samling dansk guldalderkunst fra den sidste del af 1800-tallet med flere motiver fra Vejle og omegn udgør en del af samlingerne. Dertil kommer dansk modernisme fra starten af 1900-tallet.

1. juli 1901 var der for første gang offentlig adgang for publikum, om end åbningstiden var så beskeden som hver søndag kl. 11-13.

Vejle Kunstmuseum blev i 2006 åbnet i sin nuværende form og består af tre forskellige bygninger. Vejle Museums røde murstenshus fra 1923 ved arkitekt Niels Christof Hansen, det tidligere Vejle Biblioteks funktionalistiske bygning fra 1934 ved arkitekt Carl Hess-Petersen og Kim Utzon Arkitekters udstillingsbygning fra 2006.

Eckardts Samling 
Eckardts Samling er kernesamlingen på Vejle Kunstmuseum og indeholder værker fra 1400- til 1800-tallet. Hovedvægten er på 500 grafiske blade fra 1600-tallets Holland, hvoraf 50 er udført af den store mester Rembrandt. Yderligere inkluderer Eckardts Samling en fin samling af tyske tryk fra omkring 1500 af bl.a. Albrecht Dürer.

Andrea Mantegnas Havgudernes Kamp fra 1400-tallet er fra den italienske renæssance og er et meget sjældent blad. Samlingen indeholder også tegninger og grafik fra 1800-tallet, heriblandt værker af de berømte guldaldermalere Christen Købke og J.Th. Lundbye.

Wørzners Samling 
Wørzners Samling tæller 124 værker, som bl.a. omfatter den klassiske modernist Vilhelm Lundstrøm og en stor samling af de tidlige abstrakt-ekspressionister, som bl.a. er kendt fra COBRA-bevægelsen.

Samlingen omfatter banebrydende ungdomsmalerier af Else Alfelt, Carl-Henning Pedersen, Ejler Bille, Egill Jacobsen, Henry Heerup, Richard Mortensen, Asger Jorn og islændingen Svavar Gudnason. Af Robert Jacobsen, Ejler Bille og Henry Heerup forefindes 20 skulpturer, hvortil kommer en række tegninger og grafiske værker af bl.a. Asger Jorn.

Wørzners Samling har i høj grad bidraget til at forøge den kunstneriske bredde og værdi af Vejle Kunstmuseums samling.

Udstillinger 
Udover de to kernesamlinger er landskabskunst stærk repræsenteret i museets samling, som også indeholder en række værker af færøske kunstnere.

Inden for samtidskunsten tæller Vejle Kunstmuseum relativt mange kvindelige kunstnere. Ud over de allerede nævnte er især Anne-Mette Haagensen og Ursula Reuter Christiansen velrepræsenterede.

Referencer

Eksterne henvisninger

Museer etableret i 1899
Kunstmuseer i Danmark
Kunstmuseum
Museer i Region Syddanmark
Kunstmuseum
Carl Petersen (Pjerrot)

Carl Petersen (også stavet Carl Pedersen, født 19. august 1870 i København, død 29. oktober 1953 smst) var en dansk skuespiller. Han bl.a. kendt for at være Tivolis Pjerrot.

Carl Petersen var oprindelig var barber og startede som Pantomimeteatrets Pjerrot den 22. august 1905. Han medvirkede i Tivolirevyen 1916 og i filmen Genboerne i 1939.
 
Carl Petersen er begravet på Bispebjerg Kirkegård.

Filmografi 

 1910 Fra det mørke København
 1910 København ved Nat
 1910 Elverhøj
 1911 Mormonens Offer
 1911 Dr. Gar el Hama
 1911 Christian d. 4. og Forrædderen
 1911 Den afbrudte Bryllupsnat
 1911 Det store Fald
 1912 Storstadens Hyæne
 1912 Pigen fra Landsbyen
 1912 Dødsdrømmen
 1912 Forstærkningsmanden
 1912 Gud raader
 1913 En farlig Forbryderske
 1913 Pressens Magt
 1913 Strejken paa den gamle Fabrik
 1913 Blodhævnen
 1913 Hvor er Pelle?
 1913 Kæmpedamens Bortførelse
 1913 Den fremmede Tjener
 1913 Frederik Buch som Soldat
 1914 Et Kærlighedsoffer
 1914 Den nye Huslærer
 1914 Krigens Ofre
 1914 Mara-Onga
 1922 Mellem muntre Musikanter
 1923 Kan Kærlighed kureres?
 1925 Københavns Sherlock Holmes
 1939 Genboerne

Se også 
 Pjerrot (film fra 1947), dokumentarfilm med brudstykker fra pantominen i Tivoli med Carl Pedersen som Pjerrot

Eksterne henvisninger 
 

Skuespillere fra Danmark
Personer fra København
Personer med tilknytning til Tivoli
Danskere i 1900-tallet
Ellis Wolff

Ellis Wolff (20. oktober 1856 i København – 6. marts 1938 på Tølløse Slot) var en dansk officer og kammerherre.

Karriere 
Han var søn af dansk konsul Ferdinand Wolff (1814-1893) og hustru Hildegarde "Hilde" Augusta Henrietta født Kühl (1820-1874), tog polyteknisk adgangseksamen 1876, blev student 1877 (privat dimitteret), sekondløjtnant 1881, premierløjtnant 1883, gennemgik 1885-87 Hærens Officersskoles stabsafdeling og var så forsat til Generalstaben indtil 1893. Wolff var i 1894 til tjeneste ved et fransk og 1897 ved et østrigsk infanteriregiment.

Ellis Wolff blev kaptajn 1895, kom igen til Generalstaben 1900 og var lærer i krigskunst m.m. ved Hærens Officerskole 1900-10, blev oberstløjtnant 1905 og chef for Den Kongelige Livgarde 1908. 1911 blev Wolff generalmajor og chef for 3. division, og 1917 blev han chef for Generalstaben. 1918 blev han fungerende kommanderende general i 1. Generalkommando og 1923 kommanderende general ved samme. 1926 fik han afsked fra Hæren grundet sin fremskredne alder. 1911-14 var Wolff formand for Det Krigsvidenskabelige Selskab.

Hæder 
Wolff blev Ridder af Dannebrogordenen 1902, Dannebrogsmand 1907 , Kommandør af 2. grad 1911 og af 1. grad 1918 og blev Storkors af Dannebrog 1920. Han bar en lang række udenlandske ordener. 1909 blev han kammerherre.

Han blev gift 12. september 1884 med Karen Hedevig Rosenkrantz de Lichtenberg (23. november 1853 på Hessel - 20. december 1940 på Frederiksberg), datter af godsejer, cand. jur. Carl Gerhard de Lichtenberg (1807-1868) og Maren Birgitte Casperine født Snell (1818-1894).

Han er begravet på Assistens Kirkegård. Wolffs korrespondance findes i Rigsarkivet.

Herluf Jensenius har udført en karikatur af Wolff 1918 (Det Nationalhistoriske Museum på Frederiksborg Slot).

Kilder

Eksterne henvisninger 
 

 
 

Kammerherrer fra Danmark
Generalløjtnanter fra Danmark
Personer fra København
Storkors af Dannebrog
Danskere i 1800-tallet
Danskere i 1900-tallet
Foreningsformænd fra Danmark
RK Speed

RK Speed er Danmarks ældste rugby klub, der officielt er grundlagt i 1949, men som bygger på en klub, der var oprettet i 1946 af soldater, der havde kæmpet sammen med briterne under 2. verdenskrig. Klubben har været danske mestre 11 gange, har 3 gange vundet pokalmesterskaberne samt 1 gang vundet det Nordiske Mesterskab for klubhold.

Historie
Efter anden verdenskrig samledes en gruppe unge danskere, der havde deltaget som frivillige i krigen for Storbritannien. Under militærtjenesten havde de lært at spille rugby, som er meget udbredt i det britiske militær. De mødtes i København og blev enige om at starte deres egen rugbyklub kaldet Ex-Army. De spillede imod udefra kommende hold fra Storbritannien og senere imod Politiets Rugbyklub, der blev startet i 1948-49 af Eigil Hemmert Lund der senere stiftede D.R.U. (Dansk Rugby Union).

I starten af 1949 måtte man konstatere at interessen for spillet var dalet imellem de "gamle soldater". Men da man samtidig havde flere interesserede, der ville i gang med at spille måtte man starte en ganske almindelig sportsklub. Man indkaldte så alle interesserede til et møde den 1. marts 31. marts 1949. De fremmødte var dels nye medlemmer samt de soldater der ønskede at fortsætte. Man skulle så finde et navn til den nye klub der selvfølgelig ikke kunne hedde EX-ARMY og blev så enig om to navne hvoraf det ene var SPEED, da der var demokrati blev begge navne lagt i en høj hat og navnet, der blev trukket op er klubbens navn.

Rugbyklubber i Danmark
Tårnby
CSR/Nanok

CSR/Nanok er en dansk rugbyklub, der er sammenlagt af Christianshavns Skoles Rugbyklub og Rugbyklubben Nanok. Klubben er hjemmehørende på Christianshavn

Rugbyklubber i Danmark
Sportsklubber i København
Danmarks Akvarium

Danmarks Akvarium var et udstillingsakvarium beliggende ved Charlottenlund Slot i Charlottenlund. Akvariet blev indviet 21. april 1939, og lukkede i oktober 2012, hvorefter alle aktiviteter blev videreført til Den Blå Planet i Kastrup i 2013.

Historie 
Akvariet blev tegnet af C.O. Gjerløv-Knudsen, åbnede i 1939 og blev grundlagt af fiske- og adfærdsbiologen Mogens Højgaard (1906-1965) og hans far, civilingeniør Knud Højgaard, der finansierede byggeriet. Akvariet, der er opført i funktionalistisk stil var alle årene drevet af en erhvervsdrivende fond, som ikke modtog offentlig støtte. Danmarks Akvarium havde alle årene lagt meget vægt på formidling og forskning, hvilket positionerede det internationalt. Kay Simmelhag udførte akvariedekorationerne, som han udførte direkte på byggepladsen under akvariets opførelsen.

I Danmarks Akvarium fandtes over 3.000 fisk og vanddyr fordelt på 70 akvarier med over 80.000 liter vand.

Efter overflytningen af alle aktiviteter til Den Blå Planet, blev bygningen solgt til nogle ejendomsinvestorer, der ville indrette galleri på stedet.

I januar 2014 blev Jakob Olrik ansat som direktør for "Over underfladen", hvilket var det nye navn for bygningerne, som nu blev benyttet som kulturhus. Dette projekt holdt ikke, og i marts 2015 kom der planer frem om at bygge fitness-center, restaurant, café og kultursal på området i 2016.

Se også 
 Den Blå Planet

Referencer

Eksterne henvisninger 
 Danmarks Akvarium på Den Store Danske

Akvarier i Danmark
Charlottenlund
Etableret i 1939
Ophørt i 2012
Frederiksberg Rugby Klub

Frederiksberg Rugby Klub er en dansk rugbyklub, der er hjemmehørende på Frederiksberg

Morten Rune Nielsen, der kommer fra Frederiksberg Rugby Klub, er med 64 den spiller, som har deltaget i flest landsholdskampe på herrelandsholdet.

Referencer 

Rugbyklubber i Danmark
Rugby Klub
Etableret i 1975
Anna Kjerrumgaard

Anna Kjerrumgaard (24. december 1866 i København – 11. oktober 1939 smst) var en dansk skuespiller, der blev ansat på Pantomimeteatret i Tivoli som Columbine i 1882 og optrådte i denne rolle til 1914. Hun var ansat på teatret indtil 1939.

Hun er begravet på Bispebjerg Kirkegård.

Eksterne henvisninger 
 

Teaterskuespillere fra Danmark
Personer fra København
Danskere i 1800-tallet
Danskere i 1900-tallet
Hamlet Rugby Klub

Hamlet Rugby Klub er en dansk rugbyklub, der er hjemmehørende i Helsingør

Rugbyklubber i Danmark
Sport i Helsingør
DTU Exiles

DTU Exiles er en dansk rugbyklub, der er hjemmehørende i Lyngby. Klubben er oprindeligt oprettet af britiske studerende på DTU og er DTU's egen rugbyklub.

Exiles, DTU
Lyngby-Taarbæk Kommune
Hundested Rugby Klub

Hundested Rugby Klub er en dansk rugbyklub, der er hjemmehørende i Hundested.
Klubben er grundlagt i 1985 af Peter Rode der flyttede til Hundested for at arbejde som skolelære og som tidligere havde spillet i CSR/Nanok rugby klub (beliggende på Christianshavn i København)

Sidste sæson 2015 sluttede Hundested rugby klub som vinder af 1 division som er den næst bedste række i Danmark.

I sæsonen 2016 er det klubbens ambition at gøre sig gældende i den bedste række som er super six, dette burde lade sig gøre da der er blevet tilført flere udenlandske profiler samtidig med at nogle meget talent fulde årgange er på vej ind på senior holdet.
De næste år  går senior holdet efter alt at dømme en spændene tid i møde.

Rugbyklubber i Danmark
Rugby Klub
Holstebro RK

Holstebro RK er en dansk rugbyklub, der er hjemmehørende i Holstebro.

RK
Rugbyklubber i Danmark
Erritsø GIF Rugby

Erritsø GIF Rugby er en dansk rugbyklub, der er hjemmehørende i Erritsø.

Rugbyklubber i Danmark
Sport i Fredericia
Aalborg Rugbyklub Lynet

Aalborg Rugbyklub Lynet er en dansk rugbyklub, der er hjemmehørende i Aalborg.

Klubben har vundet flere mesterskaber op igennem 1980'erne og 1990'erne.

Rugbyklubber i Danmark
Sportsklubber i Aalborg
Odder IGF Rugby

Odder IGF Rugby er en dansk rugbyklub, der er hjemmehørende i Odder.

Rugbyklubber i Danmark
IGF Rugby
Lindø Rugby Sports Club

Lindø Rugby Sports Club er en dansk rugbyklub, der er hjemmehørende i Lindø ved Munkebo.

Klubben blev danmarksmestre 1997, 1998, 1999, 2000, 2001, 2002.

Rugbyklubber i Danmark
Munkebo
Mah Nà Mah Nà

"Mah Nà Mah Nà" eller "Mahna Mahna" er en populær sang skrevet af Piero Umiliani i 1968, og var oprindeligt med i den italienske film Svezia, Inferno E Paradiso (Sverige, himmel og helvede). Sangen var et mindre radiohit i USA og Storbritannien, men blev bedre kendt i den engelsktalende verden, da den blev brugt i det fjortende afsnit af Sesame Street, og det første afsnit af The Muppet Show,

Kildehenvisninger

Eksterne henvisninger 
 Artikel på Muppet Wiki 
 Artikel på Piero Umilianis officielle hjemmeside 

Sange fra 1968